רשב"ם על במדבר לד
(ב). זאת הארץ אשר תפל לכם בנחלה: רבינו זקני פירש וצייר תחומין ואע"פ כן אפרש בקוצר, כי תחלה הכתוב פירש גבול דרום ואחר כך גבול מערב כי הים הגדול הוא גבול מערבי ואחר כך צפון ואחר כך מזרחי:

(ג). על ידי אדום: סמוך לאדום:

(ד). ונסב לכם: שם בולט הגבול:
ויצא וגו' ועבר וגו': דרך ישר בלא הקף:

(ה). והיו תוצאותיו הימה: וגבול דרום כלה שם בקרן דרומית מערבית:

(ו). וגבול ים: כלומר וגבול מערבי, כיצד, והיה לכם הים הגדול וגבול גבול מערב:
וגבול: חכמים פירשו לרבות ניסים שבים, הם איי הים:

(ז). תתאו: תתחימו לשון תחום וגבול: